Red Eye

Red Eye er en amerikansk thrillerfilm fra 2005, regissert av Wes Craven. Rachel McAdams og Cillian Murphy spiller hovedrollene.

 Sammendrag 
Etter å ha deltatt i bestemorens begravelse i Dallas, Texas, tar Lisa Reisert (Rachel McAdams) et fly til Miami, Florida. Flyet blir forsinket på grunn av dårlig vær, og i en liten cafe på flyplassen i Dallas møter hun Jackson Rippner (Cillian Murphy), som skal på samme fly som henne. Etter ombordstigning på flyet, oppdager Lisa, til sin overraskelse, at Jackson har setet ved siden av henne. Etter take-off, avslører Jackson at han tilhører en terror-gruppe som har til hensikt å myrde USAs assisterende utenriksminister, Charles Keefe (Jack Scalia) og hans familie. Lisa er en viktig del av terroristenes planer på grunn av hennes jobb ved Lux Atlantic Hotel hvor Keefe-familien oppholder seg. Planen deres å avfyre en rakett mot hotellet fra en båt i en havn som ligger i nærheten av hotellet. For at denne planen skal fungere, må Jackson tvinge Lisa til å kontakte hotellet fra telefonen på flyet, og endre Keefes reservasjon til en suite som har utsikt mot havnen. Hvis Lisa nekter å samarbeide, vil Jackson sende en leiemorder for å drepe faren hennes, Joe (Brian Cox), i hans hjem i Miami. Lisa prøver å finne en måte å holde både faren hennes og Keefe trygg.

Når Lisa ringer til hotellet, snakker hun med en kollega, Cynthia (Jayma Mays), men telefon-linjen dør midtveis i samtalen. Lisa prøver (uten hell) å lure Jackson til å tro hun fremdeles forandrer rommet til Keefe, men Jackson avslører henne. Lisa gjennomfører deretter to mislykkede forsøk på varsle de andre passasjerene og ansatte på flyet om det som foregår. Hun prøver først å skrive en advarsel i en bok som hun gir til en gammel dame, men Jackson klarer å ta boken før noen leser meldingen. Lisa går til fly-toalettet og skriver en advarsel med såpe på speilet, men Jackson får øye på meldingen hennes. Når Lisa trygler ham om ikke å drepe faren hennes, sier Jackson at hun bør slutte å gamble med livet hans. Jackson oppdager et arr like over det ene brystet til Lisa, og spør hvem som skadet henne. Lisa nekter å fortelle ham noe, og han vasker vekk meldingen på speilet. Når Lisa og Jackson vender tilbake til plassene sine, ringer Lisa til hotellet igjen, og hotell-personalet flytter Keefe og familien hans til en annen suite som vender ut mot havnen. Etterpå ber Lisa at Jackson fortelle leiemorderen utenfor huset til faren hennes om å dra sin vei, men han vil vente til terrorangrepet mot hotellet er gjennomført. Like før flyet skal gå inn for landing i Miami, innrømmer Lisa at kniv-arret stammer fra en brutal voldtekt hun ble utsatt for to år tidligere. Lisa stikker Jackson i halsen med en penn som hun stjal fra en annen passasjer, så tar hun telefonen hans og løper ut av flyet, og hun slipper unna både Jackson og sikkerhetspersonalet på flyplassen.

En liten jente som var passasjer på flyet er vitne til hele opptrinnet, og hun hjelper Lisa med å flykte ved å dytte en stor koffert ut i midtgangen på flyet slik at Jackson snubler og faller. Lisa stjeler en bil, og legger merke til at mobiltelefonen har veldig lite batteri igjen, og kan slå seg av når som helst. Hun ringer hotellet igjen, og hun varsler Cynthia om hva som er i ferd med å skje. Cynthia utløser brannalarmen og evakuerer hele bygningen, før hun skynder seg for å advare Keefe og hans familie. Cynthia, Keefe-familien og Secret Service-agentene kommer seg ut av rommet sekunder før en rakett treffer bygningen. Lisa prøver å kontakte faren sin, men batteriet i telefonen er tomt. Hun skynder seg til faren sin hvor hun oppdager leiemorderen utenfor inngangsdøren hans. Lisa kjører over ham med bilen. Lisa skynder seg inn og finner faren hennes forteller henne at han har ringt politiet fordi hun kjørte over en mann utenfor huset hans. Mens Lisa ringer hotellet for å sjekke hvordan det går, ankommer Jackson og slår faren hennes bevisstløs. Han jager henne gjennom huset med en kniv, og de slåss frem til Jackson kaster Lisa ned en trapp. Lisa plukker opp den døde leiemorerens pistol fra gulvet, og hun truer Jackson med den. Jackson prøver å rømme sin vei, men Lisa skyter ham før han rekker å komme seg unna. Han avvæpner og angriper henne, bare for å bli skutt av faren hennes i det politiet kommer frem til huset deres. Senere på hotellet takker Keefe både Lisa og Cynthia for å ha reddet ham og familien hans fra å bli drept.

 Medvirkende 
 Rachel McAdams som Lisa Reisert
 Cillian Murphy som Jackson Rippner
 Brian Cox as Joe Reisert
 Jack Scalia som Charles Keefe
 Jayma Mays som Cynthia, hotell-medarbeider.
 Colby Donaldson som Secret Service-agent.

Eksterne lenker

 Offisiell trailer, www.youtube.com

Kategori:Filmer fra 2005
Kategori:Thrillerfilmer fra USA‎
Kategori:Engelskspråklige filmer